[bookmark: _GoBack]Stipend – 50.000 – masteroppgave i arbeidsrett 
Vi utlyser et stipend på kroner 50.000 til en jusstudent som vil skrive masteroppgave i arbeidsrett. Både studenter som skal skrive 30 p oppgave og 60 p oppgave med oppstart januar 2023 kan søke. Stipendet vil utbetales med en halvpart ved oppstart og en halvpart ved innlevering. 
Stipendet inngår i prosjektet Utvikling av ulike tilknytningsformer i arbeidslivet som er finansiert av Arbeidsdepartementet. Prosjektet er tverrfaglig og ledes av Institutt for samfunnsforskning. Den rettsvitenskapelige delen av prosjektet administreres av Professor Tarjei Bekkedal ved Det juridiske fakultet, og han vil være veileder for masteroppgaven. 
Prosjektet inngår i en bredere portefølje av forskningsprosjekter som er samlokalisert i andre etasje i Urbygningen. Du vil få skriveplass i dette sosiale fagmiljøet og delta i aktivitetene til forskergruppen i arbeidsrett og Senter for europarett. Gjennom vårt kontaktnett kan vi også legge til rette for relevante traineestillinger.
Vi ønsker søkere som skal skrive innenfor området EU- /EØS-rett og arbeidsrett. Du har stor frihet til å utforme ditt eget tema. Samtidig kan vi hjelpe deg å finne egnede og interessante temaer som egner seg for en masteroppgave. I EU er det stor lovgivningsaktivitet på området.
Vi vektlegger faglige og formelle kvalifikasjoner og engasjement og interesse for EU-rett og arbeidsrett. Om du planlegger å skrive 30 p eller 60 p oppgave er i utgangspunktet uten betydning, men om to søkere står helt likt vil vi prioritere 60 p.  
For å diskutere aktuelle oppgavetemaer, eller for mer informasjon, kontakt professor Tarjei Bekkedal.
Søknad med CV, eventuell prosjektbeskrivelse og eventuelle andre vedlegg sendes tarjei.bekkedal@jus.uio.no innen torsdag 15. september 2022 klokken 23.59. 


